**ОБРАЗЛОЖЕЊЕ**

**I. Уставни основ за доношење закона**

Уставни основ за доношење закона садржан је у одредбама члана 97. тачка 10. Устава Републике Србије, којим је прописано да Република Србија, поред осталог, уређује и обезбеђује систем у области културе.

**II. Разлози за доношење закона**

Закон о култури („Службени гласник РС”, бр. 72/09, 13/16, 30/16 - исправка) је на снази од септембра 2009. године, а почео је са применом у марту 2010. године. Пре његовог доношења област културе није била регулисана једним општим актом који би на системски начин регулисао основе на којима функционише наша културе. Након доношења Закона о култури донето је више подзаконских аката који произилазе из њега, којим су се на детаљан начин уредила одређена питања која су у основи регулисана овим законом. Усвајањем Закона о култури и подзаконских аката који произилазе из њега, створени су предуслови за доношење других закона који су детаљно регулисали поједине области културе, а који су морали бити у складу са начелима утврђеним у Закону о култури, чиме су створени законски предуслови за уједначену, системску и самим тим, ефикасну регулацију целокупне области културе. Ови подаци потврђују важност овог акта у смислу његове улоге у стварању система правног уређења области културе и сходно томе, потребу да се кроз измене и допуне, овај закон прилагођава потребама културног система. Подсећамо да су прве измене и допуне Закона о култури извршене 2016. године, а друге измене и допуне овог закона су извршене 2020. године.

**III. Основни правни институти и појединачна решења**

**Члан 1.** Овим чланом се продужава рок за расписивање јавних конкурса за финансирање или суфинансирање културних програма и пројеката као и уметничких, односно стручних и научних истраживања у култури, са 30 на 60 дана од усвајања буџета.

**Члан 2.** Овим чланом се регулише састав Националног савета за културу.

**Члан 3.** У овом члану се регулише начин изобра и мандат Националног савета за културу.

**Члан 4.** Овим чланом се укида право Националног савета за културу да утврђује статус истакнутог уметника, односно истакнутог стручњака у култури и обавеза да подноси једном годишње извештај о раду Народној скупштини.

**Члан 5.** Овим чланом се брише одредба да висину накнаде за рад чланова Националног савета за културу утврђује одбор Народне скупштине надлежан за административно-буџетска питања.

**Члан 6.** У овом члану је утврђено даСтратегију развоја културе Републике Србије, доноси Влада на предлог министра надлежног за културу.

**Члан 7.** Овим чланом се утврђује измена назива Архива Србије у Државни архив Србије и Народног музеја у Београду у Народни музеј Србије.

**Члан 8.** У овом члану се утврђује да установа стиче својство правног лица уписом у Регистар установа културе.

**Члан 9.** Овим чланом регулише статус и подаци који се уписују у Регистар установа културе.

**Члан 10.** У овом члану се регулише обавеза добијања претходне сагласности оснивача за расписивање конкурса за избор директора установа и да се, када је оснивач република, сагласност тражи од министра надлежног за културу.

**Члан 11.** Овим чланом се утврђује дасвиуправни одбори установа имају пет чланова.

**Члан 12.** Овим чланом се утврђује дасвинадзорни одбори установа имају три члана.

**Члан 13.** Овим чланом се врши усклађивање са чланом 4. овог закона.

**Члан 14.** У овом члану серегулише обавеза плаћања доприноса за пензијско и инвалидско осигурање и доприноса за здравствено осигурање за самосталне уметнике.

**Члан 15.** Овим чланом се утврђује да покрајина нијеобвезник плаћања доприноса из претходног члана, као и да се доприноси уплаћују самосталним уметницима.

**Члан 16.** У овом члану се регулишу питања која се односе на рокове успостављања Регистра установа културе и обавезе установа културе везане за упис у Регистар установа културе.

**Члан 17**. Овим чланом се утврђује обавеза доношења Регистра установа културе у року од шест месеци од дана ступања на снагу овог закона.

**Члан 18.** У овом члану се утврђује рок за достављање позива министра предлагачима да доставе Листе предлога кандидата за чланове Савета.

**Члан 19.** Овим чланом регулише се време ступања на снагу закона.

**IV. Процена финансијских средстава потребних за спровођење закона**

Финансијска средства за успостављање Регистра установа културе у Агенцији за привредне регистре, обезбедиће се из буџета Републике Србије. За спровођење овог закона потребно је запослити два правника (висока стручна спрема) и четири оператера (средња стручна спрема), а у циљу успостављања ажурности у раду регистра.